Diari Oficial de la Generalitat Valenciana


Sumari del DOGV 9940, del 19-09-2024 (2024/8941)

RESOLUCIÓ de 7 de juny de 2024, del Rectorado, per la qual es modifica la Resolució de 13 de setembre de 2021, per la qual es nomena les persones membres de la mesa de contractació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2024/8941

CVE
:   DYBH-Q-6303-4894

Data del document
:   07-06-2024

Organisme emissor
:   Universitat Politècnica de València

Tipus de document
:   Resolució

Mitjançant la Resolució de 13 de setembre del 2021, d'aquest rectorat, es va procedir al nomenament de les persones membres de la mesa de contractació administrativa de la Universitat Politècnica de València, i fou publicada en el *Diari Oficial de la Generalitat Valenciana*  número 9177, de 20 de setembre del 2021.

D’acord amb l'article 21, apartat 2, del Reial decret 817/2009, de 8 de maig, pel qual es desplega parcialment la Llei 30/2007, de 30 d'octubre, de contractes del sector públic, s'estableix que les meses de contractació han d’estar compostes, almenys, per quatre vocals, designats i designades per l'òrgan de contractació.

Tenint en compte que, en data 26 de gener del 2022, mitjançant resolució del Rectorat, es va modificar la mesa de contractació nomenada per Resolució del Rectorat de 13 de setembre del 2021, pel canvi d'un membre.

Tenint en compte que en aquesta Resolució de 13 de setembre del 2021 va ser nomenada Cristina Martí Barranco, cap de secció de la Unitat de Medi Ambient, es procedeix a la seua substitució per Jacobo Félix Navarro de Peralta García, cap del Servei de Contractació.

Per això, aquest rectorat, fent ús de les atribucions que li són conferides per l'article 53.l del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i per l'article 326.4 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer del 2014

RESOL

*Primer*

Modificar la Resolució de 13 de setembre del 2021, per la qual es nomenen les persones membres de la mesa de contractació administrativa de la Universitat Politècnica de València, que designa com a vocal Jacobo Félix Navarro de Peralta García, cap del Servei de Contractació, i cessa Cristina Martí Barranco, cap de secció de la Unitat de Medi Ambient.

*Segon*

La composició de la mesa de contractació, atesa la modificació anterior, queda configurada de la manera següent:

President titular: el vicerector de Planificació, Oferta Acadèmica i Transformació Digital: José Pedro García Sabater.

Presidenta suplent: la vicerectora de Desenvolupament Sostenible dels Campus: Débora Domingo Calabuig.

Vocals:

El cap del Servei de Fiscalització: Emilio Mur Mur (titular). Suplent: el cap de secció del Servei de Fiscalització: José Antonio Ayala López.

La vicegerenta del Servei de Gestió Econòmica i de l’R+D+I: María del Carmen Escrivá Badiola.

El cap del Servei de Contractació: Jacobo Félix Navarro de Peralta García.

La lletrada del Servei de Fiscalització: Ysabel Almudena Maestro Cano (titular). Suplent: la cap del Servei de Normativa i Coordinació Administrativa: Irene Montagud Grau.

Secretari titular: el tècnic superior de gestió del Servei de Contractació: Rafael Jiménez Visier.

Secretària suplent: la cap de secció del Servei de Contractació: Mercedes González Gimeno.

*Tercer*

Aquesta resolució es publicarà en el perfil de contractant de la Universitat Politècnica de València i en el *Diari Oficial de la Generalitat Valenciana*.

  

València, 7 de juny de 2024

Jose Esteban Capilla Romá

Rector